‘ซาบีน่า’อัดม็อบแดงกดยอดหด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ผลกระทบคนเดินห้างลด40% จัดโปรโมชันหวังกระตุ้นกำลังซื้อ
โพสต์ทูเดย์ — ซาบีน่า เศร้า ม็อบแดงทำยอดขายหด คนเดินห้างลด 40% อัดโปรโมชันสู้ 
นายบุญชัย ปัณฑุรอัมพร ประธานเจ้าหน้าที่บริหาร บริษัท ซาบีน่า (SABINA) เปิดเผยว่า การชุมนุมของกลุ่มคนเสื้อแดงตั้งแต่วันที่ 12 มี.ค. 2553 เป็นต้นมา ส่งผลกระทบให้คนเดินห้างสรรพ สินค้าลดลง 40% และกระทบยอดขายของซาบีน่า แต่เป็นผลกระทบช่วงสั้นๆ เท่านั้น 
“ตอนนี้สถานการณ์ดีขึ้น เพราะที่ผ่านมาคนซื้อจะหายไปตามทิศทางข่าวของผู้ชุมนุมเท่านั้น แต่หากการชุมนุมยืดเยื้อบริษัทก็ไม่มีความกังวล เพราะมีแผนรองรับโดยการอัดกลยุทธ์ทางการตลาดเข้าไป ไม่ว่าจะเป็นการจัดโปรโมชันและกิจกรรมที่เจาะเข้าถึงกลุ่มเป้าหมายโดยตรง” 
นายบุญชัย กล่าวว่า ปีนี้ใช้งบการตลาดกว่า 70 ล้านบาท ซึ่งสูงขึ้นจากปีก่อนที่ใช้ 42 ล้านบาท และคาดว่าไตรมาสแรกรายได้จะโตขึ้นจากช่วงเดียวกันของปีก่อนถึง 20% เนื่องจากกำลังซื้อกลับมาฟื้นตัวชัดเจน ต่างจากปีก่อนที่เป็นช่วงลูกค้าในยุโรปและสหรัฐประสบกับปัญหาวิกฤตเศรษฐกิจหนัก
นายบุญชัย กล่าวว่า ผลประกอบการปี 2553 ตั้งเป้ารายได้ 2,100 ล้านบาท หรือโตจากปีก่อน 27% ที่ทำได้ 1,600 ล้านบาท ขณะที่คาดว่าอัตรากำไรสุทธิจะเพิ่มเป็น 56% จากปีก่อนอยู่ที่ 4% จากยอดขายเพิ่มขึ้น โดยเฉพาะยอดขายในประเทศที่มีอัตรากำไรขั้นต้นที่ดีกว่าการผลิตชิ้นส่วนประกอบชุดชั้นในเพื่อส่งออกไปต่างประเทศ (โออีเอ็ม) 
ตั้งเป้ามีสัดส่วนรายได้จากในประเทศ 70% จากปีก่อน 80% ขณะที่ต่างประเทศ 30% ปีก่อน 20% แต่ปีก่อนเป็นการปรับสัดส่วนรายได้ที่ไม่ปกติ เพราะรายได้จากโออีเอ็มหายไปมาก ซึ่งเมื่อเทียบกับปี 2551 บริษัทมีสัดส่วนรายได้ในประเทศกับต่างประเทศเท่ากันที่ 50%
“ตอนนี้กำลังซื้อในประเทศเริ่มดีขึ้นมาก คนมีงานมีเงินจับจ่ายใช้สอยในห้างสรรพสินค้าสมัยใหม่ (โมเดิร์นเทรด) ดีขึ้น ส่วนส่งออกก็ดี เพราะกำลังซื้อลูกค้าในต่างประเทศดีขึ้น ขณะที่บริษัทก็มีการจำหน่ายสินค้าที่ค้างสต๊อกได้หมดด้วย ปีนี้มีแผนขยายร้านค้าย่อยเพิ่มเป็น 1213 สาขา จากปัจจุบันมีเพียง 7 แห่ง” 
ขณะนี้บริษัทอยู่ระหว่างเจรจากับพันธมิตรในสิงคโปร์และมาเลเซียเพื่อจัดตั้งบริษัทร่วมทุน ทั้งนี้เพื่อขยายช่องทางการจำหน่ายสินค้าภายใต้แบรนด์ซาบีน่าใน 2 ประเทศ จากเดิมที่บริษัทไปเปิดร้านค้าเท่านั้น ซึ่งคาดว่าจะสรุปได้ภายในปีนี้ ขณะที่ฟิลิปปินส์และเวียดนามก็แสดงความสนใจเช่นกัน ทั้งนี้บริษัทมองว่าเป็นโอกาส เพราะไม่มีการเสียภาษีนำเข้าระหว่างอาเซียนด้วยกันภายใต้เขตการค้าเสรีอาเซียน (อาฟตา)
เมื่อวันที่ 23 มี.ค. ซาบีน่าได้ร่วมมือกับพันธมิตรทั้งตลาดหลักทรัพย์ และธนาคารกสิกรไทย (KBANK) เปิดตัวจัดโครงการ “ซาบีน่าเซฟวิ่ง...หนูน้อยนักออม” เพื่อเข้าค่ายปลูกฝังให้เด็กอายุระหว่าง 612 ปี รวมถึงผู้ปกครองรู้จักการออม เรียนรู้ทักษะวางแผนทางการเงิน รวมถึงการวางแผนเรื่องทุนการศึกษาให้บุตร ฯลฯ